૧૯૮૦ના દાયકામાં ‘બેક ટુ ધી ફ્યુચર’ નામની હોલિવૂડની ફિલ્મ આવી હતી. જેમાં એક કારમાં ફિટ કરવામાં આવેલા ટાઇમ મશીનની મદદથી એક યુવાન જુદા-જુદા ટાઇમ ઝોનમાં પહોંચી જતો હોવાની સ્ટોરીને ખૂબ જ અદ્ભુત રીતે પ્રસ્તુત કરવામાં આવી હતી. એ તો એક ફિલ્મ હતી, પરંતુ તાજેતરમાં જેમ્સ ઓલિવર નામની વ્યક્તિએ પોતે વર્ષ ૬૪૯૧ની સાલનો ટાઇમ ટ્રાવેલર હોવાનો દાવો કરીને દુનિયાને ચોંકાવી દીધી છે. તેણે એવો પણ દાવો કર્યાે છે કે તેના ટાઇમ મશીનમાં અચાનક ક્ષતિ સર્જાતાં તે આપણા ટાઇમઝોનમાં એટલે કે ૨૦૧૮ની સાલમાં આવીને ફસાઈ ગયો છે. ઓલિવરના આ વિચિત્ર દાવાની સત્યતા ચકાસવા પેરાનોર્મલ એક્સપટ્ર્સ અને લાઇ ડિટેક્ટરની પણ મદદ લેવામાં આવી હતી. સૌના આશ્ચર્ય વચ્ચે તેણે આ ટેસ્ટ પાસ કરી નિષ્ણાતોને પણ મૂંઝવણમાં મુકી દીધા છે. નિષ્ણાતોના કહેવા પ્રમાણે તે સાચું બોલી રહ્યો છે. ઓલિવરના દાવા પ્રમાણે તે વર્ષ ૬૪૯૧ની સાલમાંથી ૨૧મી સદીમાં એક મિશન અંતર્ગત આવ્યો હતો, પરંતુ હવે તે પોતાના ઘેર પરિવાર અને મિત્રોને મળવા પાછો જઈ શકે તેમ નથી. કેમ કે તેનું ટાઇમ મશીન બગડી ગયું છે. લાઇ ડિટેક્ટર ટેસ્ટમાં કરવામાં આવેલા તમામ પ્રશ્નોના તેણે સાચા જવાબ આપ્યા હતા. તેણે કરેલી વિનંતી બાદ વાતચીતના રેકોર્ડિંગ દરમિયાન તેનો ચહેરો પણ ઝાંખો કરી દેવામાં આવ્યો હતો. ઓલિવર સામે નવા પ્રશ્નોનો મારો કરવાની તૈયારીઓ થઈ રહી છે.